Egzotikusutak.com :: Tanácsok egzotikus utazásához, Brazília
A 90 napot meghaladó bármilyen célú beutazás vízumkötelezett, a vízumkérelmet a budapesti Brazil Nagykövetségen kell kezdeményezni.
Brazília területe 8514205 km², melyen 4 időzóna halad át. Lakossága 2010-es népszámlálási adatok alapján 192 millió fő. Fővárosa 1960 óta a jelenleg, külvárosaival együtt kb. 2,5 milliós lakosú Brazíliaváros. További fontosabb városai São Paulo, Rio de Janeiro, Belo Horizonte, Salvador, Recife, Porto Alegre, Fortaleza. Hivatalos nyelve a portugál. Hivatalos pénzneme a reál (1 EUR = 2,50 BRL – 2013. március).
Brazíliavárosban magyar nagykövetség, São Paulóban a nagykövetség konzuli irodája működik. Ezek elérhetőségei a Kormányzati honlapon a Külképviseletek címszó alatt találhatók.
Becslések szerint a brazíliai magyarok száma mintegy 80-100 ezer főre tehető, többségük São Paulóban és környékén él. Jelentősnek mondható még a Rio de Janeiróban, Curitibában és Porto Alégrében élők száma, de az ország legkülönbözőbb részein elszórtan is élnek magyar származásúak.
A Brazil hatóságok a sötéttel jelölt területekre utazóknak javasolják a sárgaláz elleni védőoltást